24 Mindeskrift for J. Steenstrup. XXXIV, 



ling i den Vandbræmme, der i Januar — Februar Maaned hyppig danner sig paa sydex- 

 ponerede Kyster; de synes meget vel at kunne taale Indefrysning. 



Dixa-Æggene har hidtil omtrent været ukendte^). I Fønstrupbæk fandt jeg i 

 August 1912 smaa, snehvide, noget affladede Puder, omtrent saa store som Ærter; 

 (Fig. 16 a og b); det viste sig at være Æg; Antallet i hver Pude var ca. 1 — 200. Som 

 oftest sad der paa de Sten, hvor Puderne fandtes, flere saadanne (to — tre); de var ret 

 sjældne. Indbragt i Akvarier blev de snart gule og klækkedes derpaa efter 7 Dages For- 

 løb ; Larverne, der fremkom, var i)ia;a-Larver, der straks krøb op paa Glassets Sider, an- 

 tog den almindehge Form og sad med Hoved og Bagenden lige berørende Vandskorpen. 



Æggene var karakteriserede derved, at der uden om hvert Æg laa en mørkere Kappe, 

 der naaede ned over ^/4 af Ægget; dette sad fuldstændig frit i denne Kappe eller Cylinder 

 og lod sig let trykke ud af den. Fra Kappens frie Bagrande udgik snoede Traade, der 

 sænkede sig bagtil nedad i den fælles hyaline Gelemasse, som omgav hele Æggemassen. 



Larverne døde desværre, inden de var blevet fuldvoksne ; til hvilken Art de hører, 

 vides ikke. 



') Kun hos Blanchard (1905 p. 26 Fig. 17) findes en Figur af en vistnok udflydende eller 

 trykket Æggemasse. 



Hillerød, Februar 1914. 



